CELEX: 31986R1019
Language: el
Date: 1986-04-08 00:00:00
Title: Κανονισμός (ΕΟΚ) αριθ. 1019/86 της Επιτροπής της 8ης Απριλίου 1986 περί καταργήσεως του κανονισμού (ΕΟΚ) αριθ. 992/86 περί αναστολής του προκαθορισμού των νομισματικών εξισωτικών ποσών

Avis juridique important

|

31986R1019

Κανονισμός (ΕΟΚ) αριθ. 1019/86 της Επιτροπής της 8ης Απριλίου 1986 περί καταργήσεως του κανονισμού (ΕΟΚ) αριθ. 992/86 περί αναστολής του προκαθορισμού των νομισματικών εξισωτικών ποσών  

Επίσημη Εφημερίδα αριθ. L 094 της 09/04/1986 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 1019/86 ΤΗΣ ΕΠΙΤΡΟΠΗΣ  της 8ης Απριλίου 1986  περί καταργήσεως του κανονισμού (ΕΟΚ) αριθ. 992/86 περί αναστολής του προκαθορισμού των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 περί των νομισματικών εξισωτικών ποσών στον γεωργικό τομέα (1), και ιδίως το άρθρο 12,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 3793/85 (3), και ιδίως το άρθρο 12 παράγραφος 2, το άρθρο 15 παράγραφος 5 και το άρθρο 16 παράγραφος 6, καθώς και τις αντίστοιχες διατάξεις άλλων κανονισμών περί κοινής οργανώσεως αγοράς στον τομέα των γεωργικών προϊόντων,  Εκτιμώντας:  ότι, με τον κανονισμό (ΕΟΚ) αριθ. 992/86 της Επιτροπής (4), ανεστάλη ο προκαθορισμός των νομισματικών εξισωτικών ποσών για την περίοδο από τις 5 έως τις 9 Απριλίου 1986·  ότι, με εξαίρεση την Ιρλανδία, όλα τα κράτη μέλη θα εφαρμόσουν, από τις 9 Απριλίου 1986, τα νέα νομισματικά εξισωτικά ποσά· ότι στην Ιρλανδία η έναρξη ισχύος καθορίστηκε στις 14 Απριλίου 1986· ότι, για το λόγο αυτό, είναι αναγκαίο να παραταθεί γι' αυτό το κράτος μέλος η προθεσμία αναστολής μέχρι την ημερομηνία αυτή· ότι από τις ημερομηνίες αυτές θα πρέπει ο προκαθορισμός να γίνει εκ νέου αποδεκτός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερόμενων επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Όσον αφορά τα νομισματικά εξισωτικά ποσά που εφαρμόζονται στην Ιρλανδία, η προθεσμία αναστολής παρατείνεται μέχρι τις 11 Απριλίου 1986.  Άρθρο 2  Ο κανονισμός (ΕΟΚ) αριθ. 992/86 καταργείται με ισχύ:  - τις 12 Απριλίου 1986, όσον αφορά την Ιρλανδία,  - τις 9 Απριλίου 1986, για τα άλλα κράτη μέλη.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 281 της 1. 11. 1975, σ. 1.  (3) ΕΕ αριθ. L 367 της 31. 12. 1985, σ. 19.  (4) ΕΕ αριθ. L 90 της 5. 4. 1986, σ. 39.